Simia

Pozor na zámenu s podobne znejúcim opičím rodom Simias, pozri Simias (rod).
Simia je:
 jednak latinský výraz znamenajúci opica, 
 jednak to bol vedecký (teda latinský) názov rodu primátov, ktorý sa často vyskytoval v textoch v 18., 19. a na začiatku 20. storočia (slovenské názvy rodu sú: opica, op, zastarano aj: opice),
 a jednak to bol vedecký názov jednej z čeľadí primátov.
Podrobnosti pozri nižšie

Simia ako všeobecný latinský výraz 
Všeobecné latinské slovo simia v starovekých latinských textoch znamenalo "opica", a pri bližšom pohľade malo tieto tri rôzne významy: 1. vyššie primáty okrem ľudí, 2. ľudoopi (Hominoidea okrem ľudí), 3. makak magot (Macaca sylvanus).Špaňár, J. Latinsko-slovenský slovník. Bratislava: SPN, 1987, S. 557YERKES, R. M. et al. The great apes: a study of anthropoid life. New Haven : Yale University Press ; London : H. Milford : Oxford University Press, 1929, S. 36-37

Simia ako rod 
Ak sa chápe Simia výslovne ako rod, tak platí nasledovné: 

Pôvodne, u Linnea v 1758 rod zahŕňal skoro všetky dnešné celistvonosoblížne (Haplorrhini) okrem ľudí, sčasti okrem gibonov a možno aj okrem orangutanov (gorily do roku 1847 ešte neboli objavené). U Gmelina/Linnaea v roku 1788 zahŕňal tento rod všetky celistvonosoblížne okrem ľudí. Z ďalších raných autorov možno spomenúť napríklad tieto práce: Podľa Blumenbacha 1779 rod zahŕňa šimpanzy, orangutany, gibony a makaky, podľa Geoff.-Cuv. 1795 zahŕňa len šimpanzy, orangutany a gibony a podľa Cuviera 1798 zahrňa všetky celistvonosoblížne okrem ľudí a okáľoidných. Najneskôr od 2. desaťročia 19. storočiaCaroli Illigeri D. Acad. Reg. Scient. Berolinens. et Bavaricae Sod. Museo Zoologico Berolin. praefecti professoris extraord. Prodromus systematis mammalium et avium : additis terminis zoographicis utriusque classis, eorumque versione germanica. Berolini :Sumptibus C. Salfeld,1811, S. 67 sa už rod Simia u rôznych autorov obyčajne chápal ako vedecký názov orangutanov a ako taký obyčajne zahŕňal buď len to, čo sú dnes orangutany, alebo to, čo sú dnes orangutany a šimpanzy (od roku 1847 aj gorilySavage, Thomas S. & J. Wyman. 1847. Notice of the external characters and habits of Troglodytes gorilla, a new species of orang from the Gaboon River, osteology of the same. Boston Journal of Natural History 5: 417–443.), pričom ojedinele zahŕňal aj druh gibon lar (Hylobates lar) v širšom zmysle. SZALAY, Frederick S.; DELSON, Eric. Evolutionary History of the Primates. [s.l.] : Academic Press, 2013. 580 s. ISBN 978-1-4832-8925-0. S. 463. (Tu je uvedené zaradenie gibonov u Linnea 1758)Homo troglodytes. In:  (Tu je uvedené, ako Linnaeus vnímal orangutana.) (Poznámka: Roky a sčasti priradenie pre Homo troglodytes a Simia satyrus nie sú uvedené správne.)STILES, Ch. W., ORLEMAN, M. B. The Nomenclature for Man, the Chimpanzee, the Orang-Utan, and the Barbary Ape. S. 7-43. In: BLUMENBACH, J. F. Handbuch der Naturgeschichte : mit Kupfern. Göttingen :bey Johann Christian Dieterich,1779-1780. S. 57-70   LINNÉ, C. Caroli Linnaei...Systema naturae per regna tria naturae :secundum classes, ordines, genera, species, cum characteribus, differentiis, synonymis, locis. Holmiae : Impensis Direct. Laurentii Salvii, 1758-1759.  S. 25LINNÉ, C. von, GMELIN, J. F.. Systema naturae per regna tria naturae: secundum classes, ordines, genera, species, cum characteribus, differentiis, synonymis, locis. Lipsiae [Leipzig] :Impensis Georg. Emanuel. Beer.,1788-1793.  S. 24-45

Od roku 1904 začali viacerí autori názov Simia používať len pre šimpanzy, teda namiesto dnešného názvu Pan, a Elliot v roku 1913 názov Simia začal používať ako názov monotypického rodu zahŕňajúceho len druh makak magot (Simia sylvanus, dnes: Macaca sylvanus). STILES, Ch. W., ORLEMAN, M. B. The Nomenclature for Man, the Chimpanzee, the Orang-Utan, and the Barbary Ape. S. 7-43. In: ELLIOT, D. G. A review of the Primates, vol. 2. New York: American Museum of Natural History, 1912 (1913). S. 172-173 SIMPSON, G. G. The principles of classification and a classification of mammals. Bulletin of the AMNH ; v. 85, NY, 1945, S. 186-187. 

V dôsledku chaosu, ktorý vznikol nejasným a nejednotným používaním názvu Simia, ICZN názov Simia (podobne ako názov Pithecus) v roku 1929 vyhlásila za neplatný a prednosť teda dostali alternatívne názvy ako napríklad Pongo, Pan atď. International Commission on Zoological Nomenclature (1929). "Opinion 114. Under suspension Simia, Simia satyrus and Pithecus are suppressed". Smithsonian Miscellaneous Collections. 73 (6): 25–26. 

 Slovenský názov rodu 
Slovenský názov rodu Simia je resp. bol síce primárne opica alebo opERTL, H. Krátky prírodopis pre slovenské elementárne školy. 1891, S. 10 (resp. v staroslovenčine či slovakizovanej češtine opiceORMIS: Stručný přírodopis pro slowenské žáky a žáčky –Díl I. Žiwočíchopis. Banská Bystrica, 1851, S. 7opica. In: Slowár Slowenskí Češko-Laťinsko-Ňemecko-Uherskí), ale v literatúre sa často ako slovenské (rodové) meno pre všetky alebo časť druhov spadajúcich pod Simia používali rôzne náhradné názvy, napr. "šimpanc" RÍZNER, Ľ. V. Živočíchopis, Uhorská Skalica, 1975, S. 20 či "orang-utang" KOŽEHUBA, J. Prírodopis pre narodnie školy. Diel prvý: Živočíchopis. 1872. S. 16.

Simia ako čeľaď 
V niektorých systémoch 19. storočia sa vyskytuje čeľaď pod názvom Simia, ktorej názov je vlastne len "povýšením" Linnaeovho rodu Simia (ktorý sa medzičasom rozpadol na viacero menších rodov) o jeden základný stupeň systému. Vymedzenia čeľade Simia sa rôznia - zodpovedala napr. dnešným Anthropoidea okrem ľudí, alebo zodpovedala dnešným Anthropoidea okrem Hapalidae (t. j.Callitrichidae) a okrem ľudí, alebo zodpovedala dnešným Catarrhini okrem ľudí. Väčšina týchto definícií sa v iných textoch nazývala (čeľad či skupina) Simiae. DESMAREST, A.-G., BÉNART. R. Mammalogie, ou, Description des espèces de mammifères 1, 2. Paris :Chez Mme. Veuve Agasse, imprimeur-libraire,1820-1822, I: 30, 48CUVIER, G.. “The” Animal Kingdom “of the Baron Cuvier” (Enlarged and Adapted to the Present State of Zoological Science ; Illustrated After the Original Drawings). [s.l.] : Proprietor, 1839. 198 s. Dostupné online. S. 33-196. 

Zdroje

Kategória:Celistvonosoblížne